Ипак, због одсуства руске војске која није стигла у помоћ Србима, бранећи Русију од Наполеона у Отаџбинском рату, српски устаници су почели да слабе у сукобима. Цариград је на Србију послао велику војску, коју ова није могла да победи. У боју на Чегру, недалеко од Ниша, Срби су се жестоко борили против далеко бројнијих Турака. Када је српски командант војвода Стеван Синђелић схватио да је битка изгубљена, све своје борце је лишио заклетве и позвао да напусте ров, који је већ био испуњен непријатељским војницима. Пошто нико није напустио устанички положај, Синђелић је отишао до барутане, и испалио куршум, тако да је читав ров експлодирао, убивши српске, али и турске војнике. Турци су, ипак, били задовољни извојеваном пировом победом, али су остали кивни према Србима, те су наредили да се посеку главе свим погинулим устаницима, и уграде у Ћеле-кулу, као опомена српском народу.